Yläkoulun sanastopajassa kehitettyjä ideoita

Pajaa vetivät Katja Hakala ja Maria Korpela

1. Ryhmä

Ryhmä tarkasteli historian oppikirjaa (Historian tuulet) S2-oppilaan näkökulmasta. Kappale Tuntemattomaan Afrikkaan.

* Opettaja lukee ääneen ja avataan käsitteet
* Oppilaat kirjoittavat itselleen vihkoon sanat, joita eivät ymmärrä
* Tehtäviä oppikirjasta
* 2–3 oppituntia työstetään:
* Ensin työstetään toiminnallisesti esim. Kahoot, jossa toistuvat sanat ja käsitteet
* Tehdään draama tai käydään tapahtumat toiminnallisesti
* Kotitehtävä: etsi 5 tärkeintä asiaa kappaleesta ja kirjoita ne vihkoon

Keskustelua:

Keskustelussa tuli esiin ennakoivan valmistautumisen/tukiopetuksen merkitys, jolla voidaan etukäteen auttaa sanaston erilaisella avaamisella S2-oppilasta.

Lukemista on hyvä harjoitella, mutta strategiana ydinvirkkeitten etsiminen ja ymmärtäminen on tehokkaampaa silloin, kun pitää ottaa nopeasti asia haltuun. Todettiin, että verbien etsiminen virkkeistä on monenlaisissa teksteissä hyvä strategia: ainakin selviää, mitä tapahtuu.

Ryhmässä oli kokemusta myös siitä, että kun toinen oppilas sai opettaa sisällön oppilaille, oppilaat tykkäsivät ja oppivat.

Idea: eräässä historian oppikirjassa oli vaikeat otsikot. Opettaja pyysi oppilaita keksimään kappaleille sisällön perusteella uudet otsikot.

1. Ryhmä

Ryhmä tarkasteli yläkoulun terveystiedon oppikirjaa, josta valittiin erikoisruokavaliota käsittelevä kappale.

Sanaston käsittelyä:

Tiukka ruokavalio 🡪 mikä muu voi olla tiukka? 🡪 sanahaarukka: minkä sanojen kanssa yhdistyy

Vilja 🡪 yläkäsite ja alakäsitteet

Ruis 🡪 käytiin sanan taivutus

Kiinnittää vs. laittaa kiinni 🡪 mitä voidaan kiinnittää tai mitä voidaan laittaa kiinni

 Tehtiin sanahaarukka, joka tuo esiin, minkä sanojen kanssa näitä voi käyttää

Keliakia 🡪 käsitteen selittäminen

Keskustelua:

Tutustumiskäynnit elävöittävät opetusta. Kun tutustutaan uuteen ilmiöön, on hyödyllistä viedä asia käytäntöön, esim. ruokakaupassa erikoisruokavalioiden merkinnät tuotteissa. Voisi myös pyytää haastattelemaan allergista henkilöä.

1. Ryhmä

Ryhmä tarkasteli fysiikan oppikirjasta olomuotoja käsittelevää kappaletta.

Ennakointia ennen kappaleen käsittelyä: oppilaat poimivat lihavoidut sanat ja kirjoittavat vihkoon, tutkitaan sanoja ja pohditaan, mitä ne tarkoittavat. Luokitellaan sanoja sanaluokittain tai toisella tavalla, esim. (hauskat sanat, rumat sanat jne.) yhdistämällä tunteeseen. Taulukko tai kuvio: kiinteä, neste, kaasu, johon laitetaan eri aineet eri olomuodoissaan. Omien lauseiden muodostaminen uusista sanoista. Viimeisenä kertaustehtävä, esim. ristikko, Kahoot.

Keskustelua:

Hyvä tehtävä ohjaa oppilasta. Voiko vähäisellä sanavarastolla/kielitaidolla osoittaa osaamisensa esim. kokeissa? Voisiko olla yhdistämis- ym. tehtäviä, joissa ei vaadita pitkien lauseiden ja esseiden kirjoittamista. Pitäisi pohtia, mikä minkäkin kurssin tärkeintä sanastoa, jota pitäisi käydä monin tavoin ja ottaa aktiivisesti omaan käyttöön.